tomron87/hebrew-wikipedia-sentences-corpus huggingface dataset:
בקצהו המזרחי של האוקיינוס, פוגשים השמים בים בקצה האוקיינוס שהוא קצה העולם, היות שנרניה היא עולם שטוח ולא כוכב.
צפונית לממלכת נרניה מצוי אזור ביצות אטינסמור ואזורים פראיים בהם מתגוררים ענקים.
היישוב העיקרי בשטחים אלה הוא בית הרפאנג - מושבה של ענקים הנמצאת על שרידי עיר עתיקה ענקית.
מערבית לממלכת נרניה מצוי אזור פראי המכונה "פראות המערב" (the Western Wild), ומערבית לו נמצאת ארץ בשם "טלמר".
מתחת לאדמה שמצפון לממלכת נרניה שוכנת ארץ תת-קרקעית בשם ביזם.
אסלן הוא אריה והוא השליט העליון של נרניה.
הוא נעלם לפרקי זמן ארוכים, אך במקרי מצוקה או במקרים של תקווה הוא שב לעזור.
בתחילת הפסקה של הרשע הוא שב לעזור, ופעולותיו החיו הרבה מחלקי נרניה.
בזכותו יכולות החיות בנרניה לדבר וכן יכולים העצים לזוז.
הוא זה שקרא לפיטר, סוזן, אדמונד ולוסי לבוא לנרניה בפעם הראשונה וכן לאחרים בפעמים הבאות.
לאסלן וללוסי (אחת ממלכות נרניה) יש קשר מיוחד במינו, ובספר הרביעי מסופר שאף אחד מלבדה לא ראה אותו.
מאז היווצרותה של נרניה, כפי שמתואר ב"אחיינו של הקוסם", התגוררו בה בני אדם ובנות חווה - חלקם צאצאיהם של המלך פרנק והמלכה הלן, שהגיעו לנרניה מאנגליה ביומה הראשון, וחלקם צאצאי שודדי-ים, שמהם יצא העם הטלמריני, וייתכן שאף קיימות אוכלוסיות ממקורות אנושיים אחרים בנרניה.
בנוסף לאוכלוסיות האנושיות הקבועות, היו מספר מקרים בהם ילדים מעולמנו הגיעו לנרניה לביקורים זמניים.
רק צאצאי בני אדם ראויים למלוך בנרניה.
הגמדים הם אחד הגזעים החיים בנרניה.
הגמדים מכונים על ידי אסלן בשם "בני האדמה", בניגוד לבני אנוש המכונים "בני האדם" או "בנות חווה".
הגמדים ידועים ככורים, כנפחים וכנגרים, וכן, על פי המסופר בספר הנסיך כספיאן, יכולים הם ללכת ברציפות יום ולילה.
העוזר של המכשפה הלבנה ג'דיס היה גמד מרושע.
בעלי חיים רבים בנרניה הם בעלי חיים מדברים - כאשר אסלן נשם על בעלי החיים לראשונה הם זכו בחירות מחשבה ובדיבור.
בעלי החיים המדברים הקטנים (עכברים, ציפורים ויונקים קטנים) גדולים מבעלי החיים שאינם מדברים, ואילו בעלי חיים מדברים גדולים (דובים, סוסים) קטנים במקצת מאלה שאינם מדברים.
לא ידוע על חרקים מדברים או על דגים מדברים.
שתי מכשפות בולטות מוזכרות בדברי ימי נרניה - הראשונה היא המכשפה הלבנה, ששמה הוא ג'דיס, אשר הגיעה לנרניה דרך היער שבין העולמות מהעולם של צ'רן, שאותו החריבה (סיפור זה מופיע באחינו של הקוסם).
כפי שמסופר ב"האריה, המכשפה וארון הבגדים", מוצאה מהענקים ומלילית.
השנייה היא המכשפה הירוקה, לפי המסופר בכס הכסף, המסוגלת להפוך עצמה לנחש ענק.
בספר "הנסיך כספיאן" מוזכרת מכשפה נוספת - מעלה באוב.
פרנק הראשון ואשתו הלן, שנת 1 (בעברו פרנק היה רַכָּב בריטי בלונדון של המאה ה-19).
בנם הראשון של פרנק והלן
בנם השני של פרנק והלן (מלך ארץ המלאכים), אחריו היו הרבה מאוד מלכים בנרניה, לפני עליית ג'דיס.
ג'דיס, המכשפה הלבנה שנת 900 - 1000 ( לא הייתה בת אנוש, ולכן לא הייתה ראויה לכתר)
ארבעת הבאים שלטו ביחד בין השנים 1000 ל־1015:
פיטר פיוונסי, המלך הרם - נכנס עם אחיו לנרניה ונלחם במכשפה הלבנה, שאותה הביס אסלן לבסוף.
פיטר קיבל מאסלן את השליטה על שמי נרניה ונקרא מאז המלך הרם.
הוא מגיע עם אחיו ואחיותיו לאנגליה בטעות.
בפעם השנייה כאשר הם מגיעים לנרניה הם נלחמים בטלמרינים.
הוא לומד כי הוא ואחותו סוזן אינם יכולים לשוב לנרניה בפעם השלישית.
זה מתברר כלא נכון, שכן הוא שב לנרניה לאחר מותו בתאונת רכבת בספר האחרון.
בספר הראשון פיטר מקבל מסנטה קלאוס חרב ומגן.
אדמונד (אד) פיוונסי, המלך הישר - נכנס עם אחותו בפעם הראשונה אך מכחיש זאת ובפעם השנייה עם אחיו ואחיותיו.
אדמונד מתחבר בלא ידיעה למכשפה הלבנה ועוזר לה, אך לבסוף מתחרט על מעשיו ועוזר לאסלן ולאחיו.
אדמונד מקבל מאסלן את השליטה על היער ונקרא מאז המלך הישר.
אדמונד בניגוד לסוזן ופיטר יכול לשוב בפעם השלישית לנרניה, ולמרות שהוא לומד שזו עלולה להיות לו הפעם האחרונה שם, הוא חוזר לשם בכל זאת עם פיטר לנרניה לאחר מותו בתאונת רכבת.
לאדמונד סנטה קלאוס לא נתן דבר, על שום בגידתו באחיו.
מסופר כי משתמש בחרב בשאר מסעותיו.
סוזן (סו) פיוונסי, המלכה הענוגה - נכנסת לנרניה ביחד עם אחיה.
סוזן מקבלת מאסלן את השליטה על השמש.
בספר השני היא חייבת לחזור לאנגליה וזו הפעם האחרונה שלה בנרניה.
מסופר שהיא חדלה מלהאמין בנרניה ובגלל זה לא חזרה לשם ביחד עם שאר אחיה.
סוזן מקבלת מסנטה קלאוס חץ-וקשת.
לוסי (לו) פיוונסי, המלכה האמיצה - לוסי היא הראשונה מבין האחים המגלה על נרניה במהלך סיור בטירה של הפרופסור תוך שהיא נכנסת לארון בגדים.
לוסי מקבלת מאסלן את השליטה, ויש לה קשר מיוחד עם אסלן.
בספר השלישי היא מחשיבה את עצמה ללא יפה ומבקשת להידמות לסוזן, אך אסלן מעמיד אותה על טעותה.
בדומה לאחיה אדמונד ובניגוד לאחיה פיטר וסוזן, יכולה לוסי לשוב פעם שלישית לנרניה, וגם היא חוזרת לשם לאחר תאונת הרכבת.
לוסי מקבלת מסנטה קלאוס פיגיון (שאינה אמורה להשתמש בו אלא רק בשעת חירום) ובקבוק עם שיקוי מרפא, טיפה אחת לכל פגיעה.
כספיאן הראשון הכובש, פולש לנרניה על ידי צבא של הטלמרינים (שמוצאם מיקום כדור הארץ צאצאים של שודדי ים) שנת 460
כספיאן ה-9, נרצח על ידי מירז
מירז (עוצר), אחי כספיאן התשיעי, נרצח על ידי אחד משריו; גלוזל, תוך כדי קרב עם המלך פיטר.
כספיאן ה-10 יורד-הים, מחזיר את נרניה להיות ממלכת החיות בעזרתם של ילדי משפחת פיוונסי (שחוזרים להיות ילדים) ואסלן (2303)
בנרניה יש מגוון רב של יצורים ממיתולגיות שונות, וביניהם קנטאורים, דרקונים, דריאדות, גנומים, גמדים, שדים, סוסים מכונפים, נחשי ים, כוכבים (אשר בנרניה הם יצורים חיים), חדי קרן, אנשי זאב ופאונים.
הארץ של נרניה בנויה כדיסק שטוח, אשר מוקף בכיפת השמים, העשויה חומר מוצק.
הכוכבים בנרניה הם יצורים זוהרים דמויי אדם, הרוקדים בשמים ויוצרים את המזלות של נרניה.
השמש בנרניה היא דיסקית לוהטת העוברת במסלול בשמיים, ומתגוררות עליה ציפורים לבנות גדולות וכן גדלים עליה צמחים בעלי תכונות מרפא, לדוגמה בתמצית פרח האש הגדל בהרי השמש ניתן לרפא כל מחלה, ודומדמנית השמש הגדלה בעמקי השמש הנאכלת מונעת זיקנה והופכת אדם לצעיר.
אדמת נרניה היא יצור חי: פני השטח הם העור שעל גופה, והסלעים עצמם הם חיים.
נרניה היא אחד ממספר רב של עולמות מקבילים, וביניהם ניתן למנות את העולם שלנו הוא אחד מהם, והעולם צ'רן שנעלם ב"אחיינו של הקוסם".
כל העולמות מקושרים ביניהם במקום מעבר המכונה היער בין העולמות, שבו בריכות רדודות בין העצים, המאפשרות מעבר מעולם לעולם.
בסיפור "אחיינו של הקוסם" הם נכנסים בעזרת טבעות דרך היער שבין העולמות.
בסיפור "האריה, המכשפה וארון הבגדים" המעבר מהעולם שלנו אל נרניה היה דרך ארון בגדים שנוצר מעץ תפוח מנרניה.
בסיפור "הנסיך כספיאן" המעבר דרך תקיעה בקרן של סוזן (כספיאן יורד הים).
בסיפור "המסע בדורך השחר" נכנסו בני האנוש לנרניה דרך תמונה שהובילה לספינה שהביאה אותם לנרניה.
בסיפור "כס הכסף" הם נכנסים לנרניה על ידי קריאה של אסלן.
קצב הזמן בנרניה שונה מהקצב בעולמנו.
אדם המבקר בנרניה עשוי לגלות שלא חלף בעולמנו אפילו רגע אחד בזמן שהיה שם.
קצב הזמן של נרניה אינו ביחס קבוע לעולמנו.
בזמן שחולפת שנה אחת בעולמנו, בנרניה עשויים לחלוף ימים בודדים או אלפי שנים, ולא ניתן לחזות כמה זמן יחלוף בין ביקור לביקור.
בן אדם ששהה בנרניה מספר שנים והתבגר, עשוי לשוב לגיל המקורי שבו היה לפני שעבר לנרניה.
בעת יצירתה של נרניה על ידי אסלן, נכחו שישה במקום: דיגורי קירק, פולי פלמר, אנדרו קטרלי - דודו של דיגורי, ג'דיס - המכשפה הלבנה, פרנק - נהג מונית לונדוני שהפך למלך הראשון של נרניה, ותותי - הסוס שמשך את המונית.
השישה הגיעו לנרניה בניסיון להחזיר את ג'דיס לצ'רן.
השישה הגיעו מיד עם תחילת הבריאה.
אסלן קרא לכוכבים, לשמש, לצמחים ולבעלי החיים בשירו, ואלו נוצרו מכוח השיר.
עם סיום יצירתם העניק אסלן לבעלי חיים מסוימים יכולת דיבור, והעניק להם את נרניה לגור ולשלוט בה.
לאחר מכן מינה אסלן את פרנק ואת אשתו הלן למלך ולמלכת הארץ, והעניק להם הגנה מהמכשפה הרעה - עץ תפוחים קסום שהובא על ידי דיגורי ופולי מגן המצוי הרחק במערב (סיפור זה מופיע בספר "אחיינו של הקוסם").
ב"אחיינו של הקוסם" דיגורי שותל עץ שאמור לשמור על נרניה מפני המכשפה הלבנה, דיגורי לוקח תפוח לאימו ומגרעיניו שותלים עץ.
אחרי שנים נופל העץ בסופה ודיגורי (הפרופסור הזקן) מבקש שיעשו ממנו ארון, וכך מתאפשר מעבר בין עולמינו לנרניה.
במשך מאות השנים הראשונות לקיומה של נרניה הייתה הארץ שלווה.
תקופה זו הסתיימה עם עלייתה של ג'דיס, המכשפה - המלכה, לשלטון (ככל הנראה בשל מותו של העץ המגן ששתל דיגורי).
ג'דיס הביאה חורף תמידי לארץ, שנמשך מאה שנים, עד שהגיעו לנרניה הילדים פיטר, סוזן, אדמונד ולוסי, בני משפחת פיוונסי, והביסו אותה בקרב מעברת ברונה הראשון.
ארבעת הילדים מלכו יחד במשך כ-15 שנים ותקופה זו נחשבת "תור הזהב של נרניה".
(סיפור זה מופיע בספר "האריה, המכשפה וארון הבגדים")
מלכותו של המלך כספיאן העשירי
לאחר תום תור הזהב של נרניה, עם עזיבת ארבעת המלכים, לא נותר שלטון מרכזי בנרניה.
זמן מה לאחר עזיבתם השתלטו הטלמרינים על נרניה (הכספיאנים), ואסרו שימוש בקסמים.
לוסי ואדמונד פיוונסי שבו לנרניה יחד עם בן דודם יוסטס סקרב וסייעו לנסיך כספיאן למצוא את שבעת האצילים של נרניה (האצילים רביליאן, ברן, ארגוז נאווראמורן, אוקטסיאן, רסטימר, ורופ) אשר נאלצו לברוח ממירז.
אלה היו עוזריו הנאמנים של כספיאן ה-9. (סיפור זה מופיע בספר "המסע בדורך השחר")
כספיאן נישא לבתו של הכוכב רמנדו, אותה פגש בעת מסעו בספינה "דורך השחר".
לאחר הולדת ילדם ריליאן הוכשה המלכה על ידי נחש, וריליאן נחטף.
יוסטס וחברתו ג'יל פול שבו לנרניה והצילו את ריליאן.
(סיפור זה מופיע בספר "כס הכסף")
עולם נרניה מגיע לסופו כאלפיים שנה מאוחר יותר, בעת מלכותו של המלך טיריאן בנו של המלך ארליאן (שבעה דורות לאחר ריליאן).
האירועים שמובילים לכך החלו בעת שקוף בשם "טריק" יוזם קונספירציה במטרה לשנות את נרניה לפי רצונו, בכך הוא מלביש את חברו החמור בעור אריה, וטוען שהוא אסלן.
בכך טריק השתלט בפועל על חלקה המערבי של נרניה, כרת ברית עם הקלורמנים, והזמין אותם לנרניה במטרה לנצל אותה כלכלית.
בירת נרניה - קייר פראוול, נכבשה.
בעזרתם של יוסטס סקרב וג'יל פול שהגיעו מאנגליה, מנסה המלך טיריאן להציל את נרניה, אולם הוא מובס בקרב גבעת האורווה, שלאחריו מחליט אסלן להביא על נרניה את קיצה (סיפור זה מופיע בספר "הקרב האחרון").
מקרים בהם הגיעו בני אדם לנרניה
בספרים מתוארים שבעה מקרים בהם עברו דמויות מכדור הארץ לנרניה:
בספר "אחיינו של הקוסם" מגיעים לנרניה המלך פרנק, אנדרו קטרלי, והילדים דיגורי קירק ופולי פלמר, וחוזים ביצירתה של נרניה.
מאוחר יותר מביא אסלן את הלן, אשתו של פרנק, מאנגליה, ובני הזוג נשארים בנרניה כמלך ומלכה.
בשנת 1000 להיסטוריה של נרניה, כפי שמתואר ב"אריה, המכשפה וארון הבגדים", מגיעים ארבעת ילדי פיוונסי (פיטר, סוזן, אדמונד ולוסי) דרך ארון הבגדים לנרניה, ומביסים את המכשפה הלבנה ג'דיס.
הילדים מושלים בנרניה 15 שנים, עד שובם לאנגליה.
בשנת 460 להיסטוריה של נרניה, כפי שמתואר בספר "הנסיך כספיאן", שישה שודדי ים נכנסים לנרניה מהים הדרומי, מגיעים לטלמר ומקימים את ממלכת טלמר.
בשנת 2303 לנרניה, כמתואר בספר "הנסיך כספיאן", שבים ארבעת ילדי פיוונסי לנרניה ועוזרים לנסיך כספיאן להביס את המלך הטלמריני מירז.
בשנת 2306, כמתואר בספר "המסע בדורך השחר", מגיעים לנרניה יוסטס סקרב ואדמונד ולוסי פיוונסי, דרך תמונה מכושפת, ומסייעים לנסיך כספיאן במסעו לקצה העולם.
בשנת 2376, כמתואר בספר "כס הכסף", מגיעים לנרניה יוסטס סקרב וג'יל פול ומסייעים בהצלתו של הנסיך ריליאן, בנו של כספיאן.
בשנת 2575, כמתואר בספר "הקרב האחרון", מגיעים לנרניה יוסטס וג'יל במטרה לסייע למלך טיריאן בימים האחרונים לקיומה של נרניה.
בסוף הספר מתואר לנו שכל שאר מלכי ומלכות נרניה למעט סוזן, אשר אינה מאמינה יותר בנרניה, חוזרים גם הם אך נרניה מושמדת ולכן הם עוברים לגור בארצו של אסלן ושם ממשיכים בחייהם לאחר תאונת הרכבת שהרגה את הוריהם.
על בסיס ארבעה מבין הספרים הופקה סדרה טלוויזיונית בת ארבע עונות.
בשנת 2005 יצא לאקרנים סרט קולנוע המבוסס על הראשון מספרי הסדרה "סיפורי נרניה: האריה, המכשפה וארון הבגדים" ובעקבות הצלחתו הופקו שני סרטים נוספים: "סיפורי נרניה: הנסיך כספיאן" ו"סיפורי נרניה: המסע בדורך השחר".
נרקולפסיה (בעברית: נִרְדָּמוּת; באנגלית: Narcolepsy) היא הפרעה נוירולוגית כרונית, שמקורה אינו במחלות נפש או בעיות פסיכולוגיות, הנגרמת בדרך כלל בשל חוסר יכולת של המוח לווסת את מחזורי השינה והעירות.
אנשים עם נרקולפסיה חווים לעיתים קרובות הפרעות בשנת הלילה, ודפוסי שינה לא נורמליים במהלך שעות היום.
מבין המאפיינים של הפרעה זו הם:
קטפלקסיה (Cataplexy) – מתבטאת בחולשת שרירים פתאומית שמתעוררת בעקבות רגשות חזקים (אם כי ישנם אלו החווים קטפלקסיה ללא קשר לטריגר רגשי מסוים).
שיתוק שינה – שיתוק שרירים מלא בשלבי ההרדמות או ההתעוררות הנמשך מספר דקות.
הזיות היפנגוגיות – מצבים דמויי חלום שמופיעים בשלב המעבר בין ערנות לשינה.
נרקולפסיה נגרמת קרוב לוודאי כתוצאה ממכלול של מוטציות גנטיות ומומים המשפיעים על גורמים ביולוגיים ספציפיים במוח, בשילוב עם גורמים סביבתיים המפריעים במהלך ההתפתחות התקין של המוח, כגון נגיפים.
המונח נרקולפסיה, מקורו במילה הצרפתית narcolepsie, אותה טבע הרופא הצרפתי ז'אן-בטיסט-אדואר ז'לינו (Jean-Baptiste-Édouard Gélineau).
המונח הוא שילוב של המילה היוונית νάρκη (נרקה, narkē, "חוסר תחושה" או "קהות חושים"), ו-ῆψις (לפסיס, lepsis, "התקף" או "פרכוס").
הסיווג הבין-לאומי של הפרעות שינה (ICSD) לשנת 2001, מסווג ומפריד בין תסמונות ההיפרסומניה (הפרעת עייפות מופרזת בשעות היום), נרקולפסיה, היפרסומניה אידיופתית והיפרסומניה נשנית (כמו תסמונת קליין לוין).
הסיווג הבין-לאומי מוסיף ומסווג את הנרקולפסיה חלוקה נוספת – נרקולפסיה שבנוסף מתאפיינת גם בקטפלקסיה ונרקולפסיה ללא קטפלקסיה.
ה-ICSD מגדיר נרקולפסיה כ"הפרעה שהגורם לה לא ידוע, המתאפיינת בעייפות מוגזמות, אשר בדרך כלל מלווה בקטפלקסיה ותופעות שנת REM – נוספות, כגון שיתוק שינה והזיות היפונגגיות".
הוא גם קובע סטנדרטים בסיסיים לאבחנה של נרקולפסיה, דרך שני סטים של קריטריונים מוגדרים, כמפורט להלן:
קריטריונים לאבחון נרקולפסיה מינימליים, סט ראשון:
"הרדמויות בשעות היום או שקיעה בשינה", אשר "מתרחשות כמעט מדי יום במשך 3 חודשים לפחות"
קריטריונים לאבחון נרקולפסיה מינימליים, סט שני:
"תלונות על עייפות יתר או חולשת שרירים פתאומית"
מאפייני הפרעות שינה כגון: שיתוק שינה, שיבוש בפרק השינה המרכזי (בדרך כלל שנת הלילה); הזיות היפנגוגיות; התנהגויות אוטומטיות.
"היעדר מחלות או הפרעות נפשיות המתאפיינות בסימפטומים אלו" (ראה: היפרסומניה, אבחנה מבדלת)
בהיעדר קטפלקסיה ברורה, האבחון לנרקולפסיה הופך קשה הרבה יותר.
מונחים וקטגוריות שונות, כגון היפרסומניה מעורפלת, א-טיפיקלית וכו', נמצאים תחת שימוש כדי לסווג חולים אלו אשר עשויים להיות בשלב התפתחות של נרקולפסיה.
הסימפטומים הקלאסיים של נרקולפסיה הם: קטפלקסיה, שיתוק שינה, הזיות היפנגוגיות ועייפות מופרזת בשעות היום.
תסמינים אחרים כוללים התנהגויות אוטומטיות.
אין הכרח שתסמינים אלו יופיעו אצל כל החולים.
בין שאר המאפיינים, ניתן למנות חלומות מציאותיים ביותר אשר עשויים להופיע על בסיס קבוע, גם בזמן תנומות קצרות מאוד ושנת הלילה עשויה להיות מקוטעת ולהתאפיין ביקיצות תכופות.
המאפיין העיקרי אם כן של הנרקולפסיה הוא עייפות מופרזת בשעות היום (EDS – excessive day time sleeping) גם לאחר שנת לילה מספקת.
אדם נרקולפטי צפוי להיות מנומנם, להירדם או להיות מאוד עייף במהלך שעות היום, לעיתים קרובות בזמנים ובמקומות שאינם הולמים.
אולם אין הם ישנים יתר על המידה, הסיבה לכך היא שאדם נרקולפטי אינו מסוגל לחוות את השינה העמוקה והבריאה אשר אנשים בריאים חווים.
למעשה, נרקולפטים חיים את חייהם במצב מתמיד של חוסר שינה קיצוני.
תנומות במהלך היום עלולות להתרחש בהפתעה, ובלתי ניתן לעמוד בפניהם מבחינה פיזית.
תנומות אלה יכולות להתרחש מספר פעמים ביום והן בדרך כלל מרעננות, אולם למספר שעות בלבד לכל היותר.
בהיעדר סימפטומים "דרמטיים" ובולטים אחרים, עייפות מופרזת בשעות היום (EDS) יכולה להתבטא באופן שמאפשר אורח חיים נורמלי ברמה כלשהי.
נרקולפטים רבים מתרגלים למצב חוסר השינה עד שאין שמים לב עד כמה יוצא דופן מצבם.
קטפלקסיה היא מצב אפיזודי המתבטא באובדן טונוס שרירים, הנע בין חולשה קלה כגון רפיון בצוואר או ברכיים, שרירי פנים רפויים, חולשת ברכיים (המכונה לעיתים קרובות "קריסת ברך"), חוסר יכולת לדבר באופן ברור ועד לקריסת גוף מלאה.
התקפים בדרך כלל מעוררים על ידי תגובות רגשיות פתאומיות כגון צחוק, כעס, הפתעה או פחד ועשויים להימשך בין מספר שניות למספר דקות.
במקרים מסוימים, קטפלקסיה עשויה להיות דומה להתקפים אפילפטיים.
בדרך כלל, בזמן ההתקף יכולת הדיבור נפגמת, הראייה נפגעת (לדוגמה: ראייה כפולה או חוסר היכולת להתמקד).
מנגד, חוש השמיעה ומצב ההכרה נשארים ברמת תפקוד גבוהה.
ישנן עדויות על חוויית חושים מוגברים של טעם וריח.
לקטפלקסיה השפעה נפשית על חולי הנרקולפסיה.
חוסר האונים ורתיעה מפני תגובות אפשריות מביאים חולים רבים לידי חרדה והימנעות מקרבתם של אנשים או מצבים שעלולים לעורר התקף.
שיתוק שינה הוא חוסר יכולת זמנית לדבר או לזוז כאשר מתעוררים (או בתדירות נמוכה יותר, כאשר נרדמים).
סימפטום זה יכול להימשך מספר שניות עד דקות ומלווה לעיתים בהזיות.
אף על פי שהתופעה עלולה להיות חוויה מפחידה אין היא מסוכנת.
הזיות היפנגוגיות הן חוויות-חלומות עזים ומציאותיים, אשר מתרחשות בשלב ההיפנגוגי – שלב הביניים שבין עירות לשינה.
נרקולפטים יחוו הזיות היפנגוגיות בסבירות גבוהה הרבה יותר מאדם רגיל.
התנהגות אוטומטית היא תופעה בה אדם ממשיך לתפקד (לדבר, להעביר חפצים וכו') כשלמעשה הוא נתון בשינה.
כשהוא מתעורר לא יהיה לו שום זיכרון את המעשה.
ההערכה היא כי עד 40 אחוזים מהאנשים הלוקים בנרקולפסיה חוו התנהגות אוטומטית.
תסמין נפוץ נוסף הוא נדודי שינה לפרקי זמן ארוכים.
כמו שנאמר, ברוב המקרים, התסמין הראשי להופיע של נרקולפסיה הוא עייפות קיצונית בשעות היום.
שאר התסמינים יכולים להופיע לבד או כצירוף, חודשים עד שנים לאחר ההרדמויות היומיות.
ישנה שונות רבה בהתפתחות, בחומרה ובסדר הופעת הקטפלקסיה, שיתוק שינה והזיות היפנגוגיות בכל אדם ואדם.
רק כ-20–25 אחוז מהחולים המאובחנים בנרקולפסיה יחוו את כל ארבעת הסימפטומים.
העייפות הקיצונית בשעות היום נמשכת בדרך כלל לאורך כל החיים בעוד שההזיות ההפינגוגיות ושיתוק השינה יכולים לחלוף.
קטפלקסיה נחשבת בדרך כלל מאפיין ייחודי של נרקולפסיה בעוד ששיתוק שינה והזיות היפנגוגיות יכולים לחוות גם אנשים שאין להם נרקולפסיה, בתדירות גבוהה יותר אצל אלו אשר הסובלים ממחסור קיצוני של שינה.
הסימפטומים של נרקולפסיה, בעיקר עייפות מוגזמת בשעות היום והקטפלקסיה, הם לעיתים קרובות מספיק חמורים כדי לגרום לבעיות בחיים החברתיים, אישיים והמקצועיים של אדם.
בדרך כלל, כאשר אדם ער, גלי המוח ניתנים לתיאור על ידי מודלים שונים כתבנית אופיינית.
כאשר אדם נכנס לשלב השינה העמוקה, גלי המוח הופכים איטיים יותר ופחות סדירים.
מצב שינה זה נקרא שינה ללא ריצוד עיניים מהיר (non rapid eye movment – NREM).
לאחר כשעה וחצי של שנת NREM, גלי המוח מתחילים להראות דפוס פעיל יותר.
מצב שינה זה, שנקרא שנת ריצוד עיניים מהיר או בקיצור רע"מ (REM – rapid eye movments), הוא השלב המזוהה ביותר עם תהליך החלימה.
בשלב זה הגוף נתון תחת א-טוניית REM, א-טונציה (ריפיון) של השרירים המשורטטים המונעת מהם לפעול.
בנרקולפסיה, סדר ואורך פרקי שנת NREM ו-REM מופרעים, כששנת ה-REM מתרחשת מיד עם תחילת השינה במקום לאחר פרק של שנת NREM.
לפיכך, נרקולפסיה היא הפרעה שבה שנת REM מופיעה שלא בזמן נורמלי.
כמו כן, חלק מהמאפיינים של שנת REM, אשר מתרחשים רק בזמן שינה כמו: א-טונציה שרירית, שיתוק שינה, וחלומות מתרחשים מחוץ לזמן השינה.
לדוגמה, חוסר שליטה שרירית יכול להתרחש במהלך ערות בזמן התקף קטפלקסיה, יש הטוענים כי זוהי חדירה של אטוניציית רע"מ אל זמן העירות.
שיתוק שינה וחלומות יכולים להתרחש גם בזמן שינה או בזמן עירות.
במילים אחרות, המוח אינו עובר את השלבים הרגילים של הרדמות ושינה עמוקה אלא עובר מעברים חדים בין שנת רע"מ לעירות.
שנת הלילה לא כוללת שינה עמוקה ברמה מספקת, ולכן המוח מנסה "לפצות" על כך במהלך היום, ומכאן העייפות המוגברת.
השליטה העצבית בזמן מצבי שינה נורמלים והקשר לנרקולפסיה מובנים באופן חלקי בלבד.
שינה נרקולפטית מאופיינת במעברים פתאומיים ממצב עירות לשנת REM עם מעט או ללא מעבר דרך שינה שאינה REM.
השינויים במערכות המוטוריות והפרופריוספטיביות במהלך שנת REM נחקרו בשני מודלים – אדם ובעלי חיים.
במהלך שנת REM נורמלית, די-פולריזציית הנוירונים המוטוריים שבחוט השדרה ובגזע המוח, מייצרת א-טוניה (ריפיון) כמעט מלאה של שרירי השלד באמצעות מסלול רטיקולוספינאלי יורד מעכב.
אצטילכולין עשוי להיות אחד מהמוליכים העצביים המעורבים במסלול זה.
בנרקולפסיה, לעיכוב ברפלקסים של מערכת התנועה בזמן קטפלקסיה יש מאפיינים דומים אותם ניתן לצפות, בדרך כלל, בשנת REM רגילה.
על אף שהגורם לנרקולפסיה עדיין לא נקבע, מדענים גילו מצבים מסוימים הנראה כי הם קשורים לעלייה בסיכון ללקות בנרקולפסיה ונראה כי יש קשר חזק בין אנשים הלוקים בנרקולפסיה לדפוסים גנטיים מסוימים.
גורם אחד קשור לאזור מסוים הנמצא על כרומוזום 6 המכונה complex HLA.
נראה שיש מתאם בין הופעת נרקולפסיה ומופעים מסוימים בגנים של HLA, על אף שהוא לא הכרחי לקיומם של סימפטומים אלו.
וריאציות אלו אשר במתחם HLA נחשבים כמגדילים את הסיכון לתגובה אוטואימונית לתאי עצב מייצרי חלבון במוח.
החלבון שנוצר, הנקרא היפוקרטין (hypocretin) או אורקסין (orexin), אחראי על דפוסי תיאבון ושינה.
לרוב, לאנשים עם נרקולפסיה יהיו מספר מצומצם של אותם תאי עצב מייצרי חלבון זה במוחם.
בשנת 2009 ההשערה בדבר הגורם האוטואימוני קיבלה אישוש על ידי מחקר שבוצע בבית הספר לרפואה של אוניברסיטת סטנפורד.
נרקולפסיה מקושרת מאוד עם הגנוטיפ HLA-DQB1*0602. יש גם קשר עם הסרוטיפים HLA-DR2 ו־HLA-DQ1. הדבר עשוי לייצג תאחיזה לא שוויונית.
למרות הנסיבות הראייתיות כי לנרקולפסיה אצל בני אדם יש בסיס תורשתי, תהליך הירושה אינה ידוע.
חלק מהמקרים מקושרים למחלות גנטיות כגון מחלת נימן פיק ותסמונת פראדר וילי.
בשנת 2004, חוקרים באוסטרליה גרמו לסימפטומים דמויי נרקולפסיה בעכברים על ידי הזרקת נוגדנים שמקורם בבני אדם נרקולפטים.
המחקר שפורסם ב-The Lancet מצביע על הקשר החזק שבין מקרי נרקולפסיה וגורמים אוטואימוניים.
ב-2010, נחקר קשר חלש בין חיסון שפעת של GlaxoSmithKline ונרקולפסיה אצל ילדים בשל שכיחות גבוהה יותר של נרקולפסיה בילדים איריים, פיניים ושוודיים לאחר חיסונים.
מכון הבריאות והרווחה הלאומי של פינלנד המליץ להשעות את חיסוני פנדמריקס עד לחקירה נוספת.
באמצע נובמבר 2010, דווחו 37 מקרים של נרקולפסיה אצל ילדים על ידי רופאים.
בהשוואה לממוצע הרגיל של 3 מקרים של נרקולפסיה ילדים בשנה.
בשוודיה, Läkemedelsverket (סוכנות המוצרים הרפואיים של שוודיה) ערכה מחקר במהלך 2009–2010. הם מצאו כי "השכיחות של נרקולפסיה עם קטפלקסיה בילדים/בני נוער באוכלוסייה השוודית עלתה במהלך תקופת מגפת השפעת והחיסון, לצד ירידה מהירה בשכיחות בתקופה שלאחר המגפה".
האבחנה היא קלה יחסית כאשר כל הסימפטומים של נרקולפסיה קיימים, אבל אם התקפות השינה הן מבודדות והקטפלקסיה קלה או נעדרת, האבחנה היא קשה יותר.
שלוש בדיקות שנמצאות בשימוש נפוץ באבחון נרקולפסיה: בדיקת פוליסומנוגרם (polysomnogram), בדיקת ריבוי חביון שינה (MSLT), וסולם העייפות של אפוורת' (Epworth).
בדיקות אלה מבוצעות בדרך כלל על ידי מומחה שינה.
בדיקת פוליסומנוגרם (Polysomnogram) כרוכה בהקלטה רציפה של גלי המוח בזמן שינה וכמו גם תפקוד מספר פונקציות של עצבים ושרירים בזמן שנת הלילה.
נרקולפטים כאמור, נרדמים במהירות, נכנסים לשנת REM מוקדמת, ועלולים להתעורר לעיתים קרובות בלילה.
כמו כן, Polysomnogram עוזר לזהות הפרעות שינה אפשריות אחרות שעלולות לגרום לעייפות בשעות היום.
סולם Epworth הוא שאלון קצר שמטרתו לקבוע את הסבירות לנוכחות של הפרעת שינה, בין השאר – נרקולפסיה.
למבחן ריבוי חביון השינה, ניתנת לאדם ההזדמנות לישון כל שעתיים וזאת בזמן שעות העירות הנורמליות.
תחילה, יישן המטופל במעבדה את שנת הלילה לשם בדיקות פרק השינה הגדול.
למחרת יעבור המטופל לעבור בדיקות מרובות ויתבקש לנמנם או לישון לאחר שזה ישן 8 שעות בלילה הקודם.
הבדיקות שמות דגש על משך זמן שלבי השינה השונים (חביון תחילת שינה).
בדיקה זו מודדת את מידת עייפות בשעות היום וגם מזהה תוך כמה זמן מתחילה שנת ה-REM מהרגע בו נרדם.
האדם הנרקולפטי כאמור, צפוי להרדם במהירות ולהתחיל בשנת REM מוקדמת.
אולם לעיתים, בדיקת חביון השינה מרובה יכולה לגרום לתוצאה שלילית כוזבת לנרקולפטים.
מחקר חשף את האפשרות למדידת רמות היפוקרטין (hypocretin) שבנוזל המוח והשדרה של חולה לשם אבחון נרקולפסיה.
רמות נמוכות באופן חריג משמשות כאינדיקציה חזקה של ההפרעה.
בדיקה זו יכולה להיות שימושית כאשר תוצאות מבחן ריבוי חביון שינה MSLT אינן חד משמעיות או קשות לפירוש.
עם זאת, הבדיקה דורשת מהחולה לעבור ניקור מותני כדי לשאוב את הנוזל המוח-השדרתי.
נרקולפסיה ניתנת לטיפול במידה משמעותית, אך לא ניתן לרפאה.
הטיפול הוא ספציפי ומותאם לאדם, ומבוסס על תסמינים ותגובה לטיפול.
הזמן הנדרש כדי להגיע לכדי שליטה אופטימלית על התסמינים משתנה, ועשוי להימשך מספר חודשים או יותר.
התהליך כרוך בהתאמת התרופות, ושליטה מלאה בסימפטומים היא נדירה.
בעוד תרופות הניתנות לבליעה הן האמצעי העיקרי והרשמי בטיפול בנרקולפסיה, שינויים באורח חיים גם הם חשובים.
הטיפול העיקרי של עייפות מופרזת בשעות היום הוא ממריצים של מערכת העצבים מרכזית, כגון מתילפנידאט, אמפטמין, מתאמפטמין, מודפיניל (Provigil), ו/או נוביגיל (armodafinil).
בסתיו 2007 ה-FDA יצא בהתראה על תופעות לוואי חמורות בעור למודפיניל.
תרופות אחרות בשימוש הם קודאין וסלגילין (selegiline).
תרופה נוספת בעלת מנגנון שונה היא אטומוקסטין (Strattera), שאיננה מעוררת אלא מעכבת ספיגה חוזרת של נוראדרנלין (NRI), לתרופה זו פוטנציאל סיכון והתמכרות נמוך ביותר.
במקרים רבים, תנומות קצרות רגילות ומתוכננות יכולות להפחית את הצורך בטיפול תרופתי, ולשפר את התסמינים לזמן קצר.
על פי תצפיות, תנומה בת 120 דקות תספק 3 שעות של ערנות במטופל בעוד שתנומה בת 15 דקות לא תהיה יעילה.
תנומות בשעות היום אינן תחליף לשינה בלילה, במיוחד אם אדם נוטה לנהל אורח חיים לילי.
תקשורת שוטפת בין שירותי הבריאות, החולה ובני משפחתו היא חשובה לניהול אורח חיים אופטימלי לצד הנרקולפסיה.
ישנם אנשים עם נרקולפסיה ולהם שעון ביולוגי לילי אשר בוחרים במקצוע או עיסוק שעולה בקנה אחד עם מחזור השינה הטבעי של הגוף שלהם (שינה ביום ופעילות בלילה).
הדבר מאפשר להם להימנע מלכפות על עצמם את לוח הזמנים היומי הנפוץ יותר אשר גופם אינו מסוגל לשמור, ומונע הם את הצורך ליטול ממריצים ולהישאר פעילים בזמן שגופם מבקש לנוח.
בקטפלקסיה ותסמיני שנת REM אחרים מטפלים בתרופות טריציקליות כגון קלומיפראמין, אימיפראמין, או פרופיטריפטילין, כמו גם תרופות אחרות המדכאות שנת REM כמו: ונלפלקסין.
שימוש בתרופות נוגדות דיכאון אשר חוסמות ספיגה חוזרת של סרוטונין ונוראפינפרין, הראה תועלת בהתמודדות עם הסימפטומים של קטפלקסיה, עם זאת, יש לתרופות אלו תופעות לוואי בולטות כולל הפרעה בשינה.
שימוש בסמים ממריצים כמו קפה, ניקוטין, וכו', כדי להתמודד עם עייפות בשעות היום איננו פותר את הגורם האמיתי של הבעיה.
ממריצים עשויים לסייע לפעילות בשעות היום, אבל המקור לבעיה, מחסור בשינה בריאה, איננו מקבל מענה ואף עלול להחמיר עם הזמן בשל הפרעת הגירוי הממריץ את תבנית גלי דלתא בזמן פרקי השינה העמוקה.
שינויים בסגנון חיים הכוללים לחץ מופחת, פעילות גופנית (במיוחד עבור אנשים הסובלים מעודף משקל וחווים EDS הנגרם כתוצאה מדום נשימה בזמן שינה ונחירות) וצריכה מופחתת של ממריצים צפויים להוות של טיפול מסייע אידיאלי.
מחקר שנערך לאחרונה דיווח כי ניסיון השתלה של תאי עצב היפוקרטינים לתוך התצורה הרשתית בחולדות איננו ריאלי.
עם זאת המחקר מעיד על ניסיון לפיתוח אסטרטגיות טיפוליות חלופיות בנוסף להתערבות תרופתית.
יכול להיות שנרקולפסיה מהווה ביטוי לאטביזם אבולוציוני.
ישנה תאוריה הגורסת כי שנת ה-REM היא בעצם גלגול של מנגנון אבולוציוני ידוע, רפלקס ה-Tonic immobility, המשתק את הגוף בעת רגעי דחק.
רפלקס זה, המוכר אצל בעלי חיים המתחזים למתים, מתפקד כקו הגנה האחרון כנגד טורף.
הסימנים הנוירופיזיולוגים ופנומנולוגים הנצפים בעת רפלקס זה, מראים דמיון בולט לשנת ה-REM, עובדה שככל הנראה מסגירה קרבה אבולוציונית.
לדוגמה, שתי התגובות מפגינות שליטה בגזע המוח, שיתוק, הפעלת מערכת העצבים הסימפתטית, ושינויים ברגולציית חום הגוף.
תאוריה זו, המשלבת ממצאי מחקרים רבים לתוך מסגרת אבולוציונית אחידה, מספקת מודל שעשוי לשפוך אור על תופעת הנרקולפסיה.
שכיחות הנרקולפסיה היא מופע אחד ל-2,000 איש, בישראל מוערכת שכיחות המחלה לאחד ל-50,000 איש.
בארצות הברית ההערכה היא כי 200,000 אמריקאים סובלים מתופעה זו, אולם פחות מ-50,000 מאובחנים.
על פי ההערכות, נרקולפסיה היא תופעה נפוצה כמו פרקינסון או טרשת נפוצה, ואף שכיחה יותר מאשר סיסטיק פיברוזיס, אך איננה תופסת מקום בתודעה הציבורית במידה מספקת.
בפרקטיקה קלינית, ההבחנה בין נרקולפסיה והפרעות אחרות המאופיינות בעייפות מופרזת עלולה להיות קשה.
יש מחסור בספרות מבוקרת של מחקרים כפולי סמיות, בנוגע לתרופות אפשריות יעילות או צורות אחרות של טיפול.
נרקולפסיה היא מצב תת-מאובחן באוכלוסייה הכללית.
זאת בשל חומרה משתנה, סימפטומים המופיעים בווריאציות מגוונות ואבחון לקוי.
לעיתים, נרקולפסיה מאובחנת שלא נכונה כדיכאון, אפילפסיה, או כתופעת לוואי של תרופות,
כמו גם יכולה לבלבל ולהצביע על קיומם של הרגלי שינה לא נכונים, שימוש בסמים, או עצלות.
נרקולפסיה באה לידי ביטוי אצל גברים ונשים בכל הגילאים, אם כי הסימפטומים מופיעים לראשונה בגיל ההתבגרות או מוקדם יותר.
לנרקולפסיה הופעה ראשונית טיפוסית בגיל ההתבגרות.
יש עיכוב של עד כ־15 שנה בממוצע בין הביטוי הראשוני של הנרקולפסיה ועד לאבחנה נכונה, אשר עשויה לתרום באופן משמעותי להתמודדות יעילה עם הסמפטומים של ההפרעה.
בעיות קוגניטיביות, חינוכיות, תעסוקתיות, ופסיכולוגיות הקשורות לנרקולפטים הם ידועות ומתועדות.
קיומם של בעיות אלו בשנות ההתבגרות, בעת אדם עובר תהליכים חינוכיים, פיתוח הדימוי העצמי, ועיצוב עתידו הוא הרסני במיוחד.
בעוד שישנה פגיעה קוגניטיבית מסוימת, קרוב לוודאי שמדובר בהשתקפות סימפטום העייפות המופרזת בשעות היום.
יש ראיות חזקות לתורשה גנטית של ההפרעה; בערך ל-10 אחוזים מהאנשים שאובחנו כסובלים מנרקולפסיה עם קטפלקסיה, יש קרוב משפחה עם הפרעה נוירולוגית זו.
להלן מספר מחקרים מבוססים שפורסמו בשנים האחרונות:
בהתחשב בתפקיד האפשרי של קולטני GABAA הפעילים יתר על המידה ברוב הפרעות שינה מופרזת העיקריות, (נרקולפסיה והיפרסומניה אידיופתית), נחקרות תרופות שיכולות לנטרל פעילות זו כדי לבחון את הפוטנציאל שלהם.
אלו כוללים כיום קלריתרומיצין ו-flumazenil.
Flumazenil היא תרופת אנטגוניסט לקולטן GABAA היחידה בשוק התרופות נכון לינואר 2013, והיא ניתנת כיום רק כדרך מתן עירוי תוך ורידי.
תוצאות של ניסוי קליני קטן, כפול סמיות, אקראי ומבוקר פורסמו בחודש נובמבר 2012, ומראים כי flumazenil מספקת הקלה עבור רוב המטופלים שהנוזל השדרתי שלהם מכיל את ה"somnogen" הלא-מוכר שמעורר את תפקוד קולטני ה-GABAA, פעילות ההופכת אנשים אלו לרגישים יותר להשפעה המרדימה של GABA.
עבור אחד מן המטופלים, מרשם יומי של flumazenil של טבלייה תת-לשונית ווקרם מקומי הוכח כיעיל במשך מספר שנים.
במודל מבחנה, קלריתרומיצין (אנטיביוטיקה שאושרה על ידי ה-FDA לטיפול בזיהומים) נמצא כי היא מחזירה את מערכת GABA לתפקוד נורמלי בחולים עם עייפות מופרזת.
חוקרים נתנו למטופלים קלריתרומיצין מותווה, ורובם הרגישו שיפור במצב הסימפטומים שלהם במהלך הטיפול.
כדי לקבוע בביטחון כי אכן התרופה היא שאחראית לשיפור וכדי לבדוק אם היא תהיה יעילה כנגד היפרסומניה אדיופטית ונרקולפסיה, נערך מחקר אקראי, כפול סמיות, קטן, קליני ומבוקר ב-2012. במחקר פיילוט זה, התרופה עזרה לשיפור בתחושת העייפות הסובייקטיבית בהיפרסומניה הקשורה ב-GABA.
יש צורך בניסויים גדולים וארוכים יותר כדי לערוב למסקנה זו.
ההשפעה החיובית של קלריתרומיצין היא אפקט משני הקשור לאנטגוניסטים בנזודיאזפינים, ולא בשל השפעותיו האנטיביוטיות.
הוכח כי Hypocretin -1 הוא מעורר חזק במודלים של חיות, אך זה אינו מסוגל לחצות את מחסום הדם במוח אצל בני אדם.
לכן, חברות תרופות נמצאות בשלבי פיתוח של אנטגוניסטים לקולטן hypocretin, כמו almorexant, שממתינה לאישור ה-FDA לשם טיפול בנדודי השינה.
כמו כן סביר להניח שאגוניסט hypocretin -1 ימצא ויפותח לשם לטיפול בהיפרסומניה.
רמות נמוכות באופן חריג של acylcarnitine נצפו בחולים עם נרקולפסיה.
רמות נמוכות דומות מקושרות להיספרסומניה באופן כללי במחקרים שנעשו על עכברים.
"עכברים עם חוסר מערכתי בקרניטין מראים תבנית עירות מקוטעת ושנת REM מיידית, וכמו גם ירידה בפעילות תנועתית." טיפול באצטיל-L -קרניטין יכול לשפר תסמינים אלה.
בסדרה "משיח", באחד הפרקים, זיו (אותו מגלם השחקן עמית איצקר), עוזרו של משיח, חולה בנרקולפסיה.
בסדרה "אגודת בנדיקט הסודית'' מאת טרנטן לי סטיוארט מייסד האגודה, מר בנדיקט, ותאומו המרושע מר קרטן סובלים מנרקולפסיה ומקטפלקסיה, עובדה שמהווה חלק מהעלילה ואף סייעה לגיבורים בספר הראשון.
בקומדיה "מיליונר מי שגומר ראשון" מגלם רואן אטקינסון אדם בשם אנריקו פוליני, החולה בנרקולפסיה.
הסרט "איידהו שלי" חשף את הקהל הרחב לתופעת הנרקולפסיה באמצעות דמותו של מייק ווטרס, בגילומו של ריבר פיניקס.
אחת מהדמויות הראשיות בספר "בית השינה", מאת ג'ונתן קו, היא שרה, סטודנטית הסובלת מנרקולפסיה ומתקשה להבחין בין חלומות לבין מציאות.
בספר "השינה הקטנה", רומן בלשי מאת פול טרמבליי, מוצגת הדמות הראשית, מארק ג', כסובלת מנרקולפסיה.
מארק מתמודד עם תסכול יום-יומי בשל העירפול הקוגניטיבי הכללי, בשל חוסר היכולת להיות מסוגל לסמוך על זכרונו שלו וכמו גם אי יכולתו לנהוג.
מארק מביע את התסכול שחשים נרקולפטים רבים, על שהמחלה שלו לא נלקחת ברצינות וכי הוא מרגיש כ"שורת מחץ בבדיחה".
בסרט "מולין רוז'" מגלם יאצק קומן אדם הסובל מנרקולפסיה, הנרדם ללא שליטה בכל סיטואציה אפשרית.
בסרט "אנשים כתומים", אם ובתה סובלות מנרקולפסיה (2013)
נָרִיקָלָה (בגאורגית: ნარიყალა) היא מצודה עתיקה, המשקיפה על טביליסי, בירת גאורגיה, ועל נהר הקורה.
המצודה מורכבת משני אגפים מוקפים בחומה, בראש מדרון תלול, בין אמבטיות גופרית, לבין הגנים הבוטניים של טביליסי.
בחצר התחתונה, שוחזרה, כנסיית ניקולאס הקדוש.
המצודה הוקמה על ידי הפרסים הסאסאנים, במאה הרביעית, כנארי קלה שמשמעותה "המצודה הבלתי חדירה".
בגאורגית היא נקראה בתחילה שׁוּריס ציחֶה שמשמעותה "מצודת הקינאה").
המצודה נבנתה על גבעה המשקיפה על נהר הקורה.
מקום בו עברו הדרכים מאירופה להודו, והדרך שהובילה מהרי הקווקז דרומה.
במחצית השנייה של המאה החמישית חוזקו חומות המצודה על ידי המלך האיברי, וחטנג גורגסלי.
החל מהמאה השביעית ועד למאה האחת עשרה הייתה המצודה בשליטת ערבים, שהרחיבו אותה משמעותית.
הם הקימו מגדל בשם "שאכּתאכּי", ששימש כמצפה כוכבים אסטרונומי עד למאה הארבע עשרה.
עם כיבוש טביליסי על ידי מלך הממלכה הגאורגית המאוחדת, דוד הבנאי (1089-1125), בשנת 1122, עוברת המצודה לשליטה גאורגית ומתחזקת שוב על ידי דוד הבנאי.
עם הפלישה המונגולית לגאורגיה עברה השליטה על המצודה לידי המונגולים שהחליפו את שמה ל: נארין קלה (בעברית: "המצודה הקטנה").
ובמאה השש עשרה עברה המצודה לשליטת האימפריה הספווית.
כאשר במאה השבע עשרה נהרסת על ידי הטורקים לאחר מצור.
הם הקימו במקום מגדל מרובע ששימש כבית כלא.
רוב הביצורים ששרדו מתוארכים למאות השש עשרה והשבע עשרה.
בשנת 1827, חלקים מהמצודה ניזוקו על ידי רעידת אדמה והתמוטטו.
על פי גרסה אחרת הפך המגדל למחסן לנשק ולחומרי נפץ, שמאוחר יותר התפוצצו.
באותה תקופה הייתה גאורגיה חלק מהאימפריה הרוסית, ולמצודה לא הייתה משמעות צבאית.
כתוצאה מכך לא שוקמה המצודה.
נִרְמוּל שֶׁמַע הוא תהליך המשמש לשינוי ערכי המשרעת של גל הקול (כלומר שינוי עוצמת הקול) בהקלטות שמע.
לרוב, נרמול שמע מגביר את עוצמת הקול לרמה המקסימלית שבה עדיין לא נגרמת קטימה (clipping) אשר גורמת לעיוות (Distortion) של הצליל.
נרמול שמע משנה את עוצמת הקול באופן אחיד לאורך כל ההקלטה, כך שמאפייני הדינמיקה נשמרים.
שימוש שכיח בתהליך זה נעשה באולפני הקלטות על ידי טכנאי קול ואנשי מאסטרינג.
בקובצי קול דיגיטליים ערכי הדגימות נעים בתחום .
כדי לנרמל קובץ קול, יש למצוא את הדגימה בעלת הערך המוחלט הגדול ביותר בכל הקובץ, ולהכפיל את כל דגימות הקובץ בהופכי של הערך המוחלט של הדגימה המקסימלית.
האלגוריתם מבטיח הגברה במידה שווה של כל הדגימות וכן מונע יצירת עיוות מכיוון שאף דגימה לא נקטמת בתהליך (ערכה לא יצא מהתחום).
לדוגמה, אם ערך הדגימה המקסימלית בקובץ הוא , ההופכי של הערך המוחלט הוא .
הכפלת כל הדגימות בקובץ בערך זה תוביל לכך שערכה של הדגימה המקסימלית בערך מוחלט יהיה הערך הגדול ביותר בתחום, כלומר .
נרצ'ינסק היא עיר בחבל עבר הבאיקל, השוכנת על הגדה השמאלית של נהר הנרצ'ה .
נרצ'ינסק היא עיר ראשית של נפת נרצ'ינסקי משנת 1937. אוכלוסייתה מונה 14,959 תושבים נכון ל-2010.
נרצ'ינסק היא אחת מהערים הרוסיות העתיקות בעבר הבאיקל.
קוזאק רוסי פטר בקטוב בנה את המצודה הראשונה בנרצ'ינסק בשנת 1654. הסכם נרצ'ינסק בין רוסיה לבין סין נחתם בעיר זו ונרצ'ינסק הפכה לעיר מרכזית באזור ענק.
בעיר נמצאו מכרות כסף ועופרת ואסירים רבים מאירופה נשלחו לכאן כעובדי מכרות רבות.
בסוף המאה ה-19 הרכבת הטרנס-סיבירית פסחה על העיר וזה גרם לירידתה של נרצ'ינסק מכל הבחינות.
נרסיס לוון היה עורך דין ופעיל חברתי יהודי-צרפתי.
היה מזכירו של אדולף כרמיה במשך חמש שנים, ואחד הפעילים בקבוצת האופוזיציה נגד נפוליאון השלישי.
בתקופת מלחמת צרפת–פרוסיה שימש כמזכיר הכללי של משרד המשפטים הצרפתי אך עזב עם פרישתו של השר אדולף כרמייה ומאז סירב לכל משרה ממשלתית.
ב-17 במאי 1860 ייסד יחד עם אישים נוספים, בהם: קרל נטר, איזידור כאהן, ז'ול קארוואלו, אז'ן מנואל ואלי-אריסטיד אסטרוק , את ארגון "כל ישראל חברים" (כי"ח); ושימש כמזכיר כללי, סגן נשיא (1883–1898) וכנשיא מ-1898 עד מותו.
היה גם נשיא מועצת המנהלים של יק"א.
הכפר נרסיס שבמניטובה שבקנדה קרוי על שם נרסיס לוון, מכיוון שסמוך לו הייתה נקודת התיישבות יהודית בשם "בנדר המלט", שהוקמה בידי יק"א, כחלק מההתיישבות היהודית בערבות קנדה בשנים 1880–1910. לזכרו חילק כי"ח את "פרס נרסיס לוון".
בנו ז'ורז' לוון גם שימש כנשיא "כל ישראל חברים" עד מותו ב-1941.
נכדו היה גוסטב לוון, שעמד בראש חברת פרייה והקים את קרן רש"י.
נרקו-טרור הוא מונח שטבע פרננדו בלאונדה טרי, נשיאה לשעבר של פרו, בשנת 1983 כאשר תיאר התקפות טרוריסטיות שהיו באופיין נגד המשטרה הפרואנית למלחמה בסמים.
בהקשר המקורי, נרקו-טרור הוא ניסיונות של סוחרי הסמים להשפיע על מדיניות הממשלה או החברה באמצעי אלימות והפחדה, כדי לעכב את אכיפת החוק ולפגוע במערכת המשפט על ידי שימוש שיטתי באיומים או באלימות.
כך למשל, האלימות האכזרית של פבלו אסקובר במגעיו עם ממשלות קולומביה ופרו היא כנראה אחת הדוגמאות הידועות ביותר שתועדו בהקשר לנרקו-טרור.
המונח הפך לנושא שנוי במחלוקת, בעיקר בשל השימוש בו בדיונים שמתנגדים למלחמה האלימה של ממשלת ארצות הברית בסחר בסמים.
המונח משמש יותר ויותר עבור ארגוני טרור שידוע כי הם מתעסקים בפעילות של סחר בסמים כדי לממן את פעילותם ולהשיג מתגייסים ומומחיות.
ארגונים אלה כוללים את FARC, ELN, החמאס, הטליבאן, חזבאללה, וארגון AUC בקולומביה ו-PCP-SL בפרו.
בשנת 2000 החלה ארצות הברית לממן (תחת ממשל ג'ורג' ווקר בוש) את תוכנית קולומביה - מתוך כוונה למגר את גידולי הסמים ולפעול נגד ברוני הסמים שמואשמים בעיסוק בנרקו-טרור, כולל מנהיגי ה-FARC המרקסיסטי וכוחות ארגון AUC, קבוצות שביצעו גם עבירות רבות אחרות.
ממשלת ארצות הברית מממנת בקנה מידה גדול מיגור מבצעים ללוחמה בסמים ותמיכה בפעולות צבאיות של קולומביה.
הארגון מקבל את מרבית רווחיו וכספיו באמצעות תרומות, בעיקר מ"אילי הון סעודים".
מדינות או אזורים שבהם ישנה פעילות של נרקו-טרור, בהגדרתו המורחבת של המונח:
בלבנון, ארגון הטרור חזבאללה מממן חלק ניכר מפעילותו הצבאית באמצעות סחר של סמים והברחות מוצרים בלתי-חוקיים, תוך שיתוף-פעולה עם קרטלי סמים שונים, בעיקר באזור אמריקה הלטינית.
באיראן נעשה שימוש נרחב בפעילות פשיעה פלילית באמצעות משמרות המהפכה, בעיקר בתחום הסחר בסמים ושיתופי-פעולה עם ארגוני פשיעה וקרטלים לצורך חיסולי מתנגדי-משטר בגולה ופגיעה ביעדים ישראליים ומערביים בעולם.
באפגניסטן, ארגון הטרור טליבאן ממן את פעילותו באמצעות סחר של אופיום והרואין במלחמת אפגניסטן (2001–2021)
בפקיסטן, ובמיוחד באזור ואזיריסטאן ואזורים סמוכים, ישנה פעילות של נרקו-טרור
ישנו חשד כי בתימן כיוון שכ-90% מהגברים נוטלים גת, זו עשויה להיות פעילות שמסייעת למימון אל-קאעידה בתימן
מלחמת הסמים במקסיקו: קרטלי הסמים המרובים, המרוכזים בעיקר במחוז סינלואה ובמקסיקו סיטי, ביצעו עשרות אלפי מעשי רצח, ומנהלים מאבק מזוין מול כוחות אכיפת החוק, הנמשך למעלה מעשור
בנוסף לכך, בסין התקיימו במאה ה-19 שתי מלחמות סמים גדולות: מלחמות האופיום הראשונה והשנייה, מלחמות שהשלכותיהן ההרסניות הובילו להתפוררות השלטון הקיסרי בסין.
נָרֶנְדְרָה דָמוֹדַרדָס מוֹדי (בגוג'ראטית: નરેન્દ્ર દામોદરદાસ મોદી, בהינדי: नरेन्द्र दामोदरदास मोदी, באנגלית: Narendra Damodardas Modi; נולד ב-17 בספטמבר 1950) הוא פוליטיקאי הודי, המכהן כראש ממשלת הודו מטעם מפלגת העם ההודית מאפריל 2014. כיהן כראש השרים ה-14 של מדינת גוג'ראט החל מאוקטובר 2001 עד 2014.
מודי נולד וגדל ב שבצפון מזרח גוג'ראט, שם סיים את לימודיו התיכוניים.
בגיל 18, הצטרף מודי לארגון ה-RSS, שהוא ארגון לאומני הינדי.
בגיל 18, נישא נרנדרה לג'שודבן מודי, שאותה נטש זמן קצר לאחר מכן.
הוא הצהיר לראשונה על נישואיהם רק ארבעה עשורים אחר מכן, כאשר נדרש לכך על פי החוק.
מודי הפך לעובד במשרה מלאה עבור ה-RSS בגוג'אראט בשנת 1971. מה-RSS, עבר למפלגת העם ההודית (BJP) בשנת 1985 ותוך זמן קצר החל לעלות בהיררכיה המפלגתית, והפך למזכיר הכללי של המפלגה בשנת 1998. בשנת 2001, מודי מונה לראש השרים של מדינת גוג'ראט ונבחר לאספה המחוקקת זמן קצר לאחר מכן.
תחת ממשלתו התקיימו מהומות גוג'אראט ב-2002, ומודי זכה לביקורת על ניהול המשבר.
לפי רישומים רשמיים, קצת יותר מ-1,000 בני אדם נהרגו, מתוכם כ-75% היו מוסלמים.
צוות חקירה מיוחד שמונה על ידי בית המשפט העליון של הודו ב-2012 לא מצא ראיות לפתיחת הליכי תביעה נגד מודי.
בעוד שמדיניותו כשר ראשי הצליחה רבות בעידוד הצמיחה הכלכלית, הממשל שלו ספג ביקורת על כך שלא הצליח לשפר משמעותית את מדדי הבריאות, העוני והחינוך במדינה.
מודי היה חבר בראשטריה סווג'מסווק סאנג, והוא מתואר כלאומן הינדואי.
בתחילת כהונתו כראש השרים של גוג'ראט התחוללו מהומות בין עדתיות קשות שגרמו למתחית ביקורת עליו.
מאידך, הוא זכה לשבחים על המדיניות הכלכלית שנקט בגוג'ראט, מדיניות שמייחסים לה יצירת סביבה המאופיינת בשיעור גבוה של צמיחה כלכלית.
כהונתו כראש ממשלת הודו אופיינה גם היא בצמיחה נרחבת בהודו לצד טענות להתגברות המתח הבין דתי במדינה וקידום ההינדוטבה.
נרנדרה מודי נולד ב-17 בספטמבר 1950 כנרנדרבאי דמודרדס מודי למשפחה של חנוונים בוודנגר שבנפת מהסנה במדינת בומביי (היום בגוג'ראט).
הוא היה השלישי מתוך שישה ילדים שנולדו לאביו, דמודרדס מולצ'אנד מודי ולאשתו היראבן.
כילד, הוא עזר לאביו למכור תה בתחנת הרכבת של ודנגר, ועל הרכבות עצמן.
בתור ילד, שלח ידו בתיאטרון, ומאוחר יותר שילב את ניסיונו בתחום כדי להתקדם בפוליטיקה ולהתחבב על הציבור.
כמתבגר, בשנות העשרה של חייו, ניהל מודי דוכן תה עם אחיו, בסמוך לתחנה סופית של קווי אוטובוס שונים.
הוא השלים את לימודיו בוודנגר.
מודי היה מעריץ של ראג'ש קאנה, שחקן ומפיק בולט בבוליווד, מגדולי השחקנים ההודיים בכל הזמנים, שאף כיהן כחבר בפרלמנט ההודי.
מודי הושפע מקאנה הן בסגנון הלבוש שלו, השפעה שבאה לידי ביטוי במנהגו של מודי ללבוש באורך הברך עם חצי שרוול, וכן באופן שנשא את נאומיו.
מודי מעולם לא קיים חיי משפחה.
כשהיה בן 17 שידכו אותו הוריו עם ג'שודבן צ'ימאנלאל מברהאמאנוואדה.
אף שהם נישאו באופן רשמי, הם לא ניהלו אורח חיים של זוג נשוי.
מודי הגדיר עצמו כרווק באופן רשמי, אך לקראת הבחירות ללוק סבהה ב-2014 כתב כי מעמדו המשפחתי הוא נשוי.
מודי אמר על עצמו כי עובדת היותו רווק הופכת אותו לאדם המתאים ביותר להילחם בשחיתות.
מודי סיפר כי נעצר ב-1971 במהלך סאטיאגרהא שערכה הבהרטיה ג'אנה סנג במהלך מלחמת העצמאות של בנגלדש בדרישה שהודו תתמוך בלחימה.
ב-1972 הוא נעשה לפרכרק (מארגן) בראשטריה, והיה מעורב ב, תנועת מחאה עממית נגד שחיתות ויוקר המחיה שהביאה לפיזור ממשלת גוג'ראט ב-1974.
במהלך מצב החירום בהודו, שהתקיים מיוני 1975 ועד ינואר 1977 ובמהלכו נאסרו מרבית מפלגות מנהיגי האופוזיציה ומתנגדי ראש ממשלת הודו אינדירה גנדי, מונה מודי לעמוד בראש ה"גוג'ראט לוק סאגראש סמיתי", גוף של הראשטריה שהופקד על התיאום בין פעילי האופוזיציה במדינה.
מעט לאחר המינוי הוצאה הראשטריה מחוץ לחוק, ומודי ירד למחתרת.
בתקופה זו כתב ספר בגוג'ראטית בשם "סנגהרש מה גוג'ראט" (במאבק של גוג'ראט).
תקופה זו אפשרה לו להתקרב למנהיגים מגוונים שונים, בהם ג'ורג' פרננדס הסוציאליסטי.
במהלך שנותיו בראשטריה סווג'מסווק סאנג בא מודי במגע עם שאנקרסינג ואג'לה ועם קשובהאי פאטל, מנהיגי הבהרטיה ג'אנה סנג (מפלגה הודית שהתקיימה בין השנים 1951–1977 והייתה הזרוע הפוליטית של ראשטריה סווג'מסווק סאנג), אשר מאוחר יותר הקימו את מפלגת העם ההודית בגוג'ראט.
מודי קיבל תואר ראשון באומנות מ ב-1978. ב-1983 השלים תואר שני במדעי המדינה באוניברסיטת גוג'ראט.
ב-1978 מונה מודי לסמבהג' פרכרק (מארגן אזורי) של הראשטריה בסוראט ווואדודארה.
ב-1979 עבר מודי לדלהי, שם עבר בתיעוד היסטוריית הראשטרייה במהלך מצב החירום.
הראשטריה סווג'מסווק סאנג הקצה את מודי למפלגת העם ההודית ב-1985. ב-1987 היה אחראי לקמפיין המפלגה באחמדאבאד, בה ניצחה המפלגה באופן ניכר.
אף שאנקרסינג ואג'לה וקשובהאי פאטל היו המייסדים של המפלגה בגוג'ראט, מודי הוא שעלה לגדולה לאחר שארגן מסע מפורסם לאחדות.
ב-1988 מודי נבחר למזכ"ל מפלגת העם ההודית בגוג'ראט, ואסטרטגיית הבחירות שלו תפסה מקום מרכזי בניצחון המפלגה בגוג'ראט ב-1995. בנובמבר 1995 נבחר מודי למזכיר הארצי של המפלגה.
במאי 1998 קודם מודי לתפקיד מזכ"ל מפלגת העם ההודית והועבר לניו דלהי, שם הופקדה בידו האחריות על פעילותה של המפלגה בהריאנה, הימאצ'ל פרדש פנג'אב וג'אמו וקשמיר.
לאחר שוואג'לה, אשר ב-1995 איים להתנתק מהמפלגה, ערק מהמפלגה לאחר הפסדו בבחירות בלוק סבהה ב-1996, קודם מודי ב-1998 לתפקיד המזכיר הארצי של המפלגה.
בעת שבחר מועמדים בגוג'ראט לבחירות ללוק סבהה ב-1998, נטה מודי להעדיף אנשים שהיו נאמנים לפאטל, על פני אלו שהיו נאמנים לוואג'לה, כשהוא מסייע בכך לשים קץ למחלוקות בין הפלגים השונים בתוך המפלגה.
האסטרטגיות שלו נתפסו כמפתח לניצחון בבחירות ב-1998.
ב-2001, בריאותו של פאטל הייתה רופפת, ומפלגת העם ההודית הפסידה מושבים בבחירות הביניים.
הושמעו טענות על ניצול לרעה של כוח, שחיתות וניהול קלוקל, ומעמדו של פאטל נפגע על רקע הטיפול הכושל של ממשלו ברעידת האדמה שאירעה בגוג'ראט ב-2001. כתוצאה מכך, המנהיגות הלאומית של המפלגה חיפשה מועמד חדש לתפקיד ראש השרים, ומודי, שהחצין את פקפוקו ביחס לממשלו של פאטל, נבחר כמחליף.
לאל קרישנה אדוואני, מנהיג בכיר במפלגה, לא רצה להיפטר מפאטל, והיה מוטרד מהיעדר ניסיונו של מודי בממשל.
מודי דחה הצעה להיות סגנו של פאטל כראש השרים, והודיע לאדוואני ולאטאל ביהארי ואג'פאי שהוא "הולך להיות אחראי על גוג'ראט באופן מלא או בכלל לא".
פטאל התפטר ב-2 באוקטובר 2001, וב-7 באוקטובר 2001 התמנה מודי לראש השרים של גוג'ראט, עם האחריות להכין את המפלגה לבחירות לאספה המחוקקת של גוג'ראט בדצמבר 2002.
כראש השרים, רעיונותיו של מודי ביחס לממשל סבבו סביב הפרטה וממשלה קטנה, מה שעמד בסתירה עם מה שאדיטי פאדניס תיארה כ"עמדת האנטי הפרטה, אנטי גלובליזציה" של הראשטריה סוויאמסווק סאנג.
ב-27 בפברואר 2002, רכבת ועליה כמה מאות נוסעים, בכלל זה מספר גדול של צליינים הינדואים, עלתה באש ליד גודהארה, במחוז פאנצ'מאהאל שבגוג'ראט.
כתוצאה מהשרפה מצאו את מותם 59 בני אדם.
בעקבות שמועות לפיהן האש הוצתה על ידי מוסלמים, התפשטו ברחבי גוג'ראט מעשי אלימות שהופנו כנגד מוסלמים.
מודי טען כי השריפה היא אירוע טרור והאשים את התקשורת על שביקרו את התנהלות הממשלה בזמן המהומות עיתונים מקומיים וחברי ממשלת המדינה השתמשו בהצהרה כדי להסית לאלימות נגד הקהילה המוסלמית בטענה, שלא הוכחה, כי המתקפה על הרכבת בוצעה על ידי ה-ISI, סוכנות הביון של פקיסטן באמצעות מוסלמים מקומיים.
סיפורים שקריים הודפסו גם על ידי עיתונים מקומיים שטענו שמוסלמים חטפו ואנסו נשים הינדואיות.
ממשלו של מודי הכריז על עוצר בערים גדולות, הוציא צווים המאפשרים לבצע ירי לעבר מתפרעים, וקרא לצבא על מנת למנוע מהאלימות להסלים.
עם זאת, ארגוני זכויות אדם, מפלגות אופוזיציה, וחלקים מאמצעי התקשורת, האשימו את ממשלת גוג'ראט בנקיטת פעולה לא מספקת כנגד האלימות, ואפילו בכך שהאלימות זכתה העלמת עיין ואף שיתוף פעולה, במקרים מסוימים.
מודי נתפס כמי שליבה את המהומות בגוג'ראט, וכתוצאה מכך במשך כ-10 שנים נאסרה עליו הכניסה לבריטניה, ארצות הברית ומדינות מערב אירופה.
בכירים אמריקאים יצרו איתו קשר רק בפברואר 2012, לאחר שהפך למועמד לראש ממשלת הודו.
בריטניה סיימה חרם דיפלומטי על מודי באוקטובר 2012.
באפריל 2009, מינה בית המשפט העליון של הודו צוות חקירה מיוחד על מנת לחקור את תפקידו של מודי ושל ממשל גוג'ראט בתקריות האלימות הבין-קהילתיות.
בדצמבר 2010 דיווח צוות החקירה המיוחד לבית המשפט, כי חברי הצוות לא מצאו כל ראיות מפלילות לפיהן מודי אפשר אלימות בין-קהילתית במדינה.
על החלטתו של מודי להעביר את גופותיהם של ה-Kar Sevak (Kar Sevak הוא מי שמציע שירותים בחינם, כלומר מתנדב, מסיבה דתית) אשר נשרפו למוות בגודהארה, לאחמדאבאד, נמתחה ביקורת כהחלטה שליבתה את האלימות.
אף על פי שבאפריל 2012, פטר צוות החקירה המיוחד את מודי מכל מעורבות בטבח אגודת גולבארג, אחת מהפרעות הרבות שהתרחשו ב-2002, ראג'ו רמצ'נדרן, אשר מונה על ידי בית המשפט העליון כידיד בית המשפט, טען ב-7 במאי 2012, כי מודי יכול לעמוד לדין בגין קידום האיבה בין קבוצות שונות במהלך המהומות.
טענתו העיקרית הייתה, כי הראיה צריכה להיבחן על ידי בית המשפט, משום שצוות החקירה המיוחד נדרש לחקור, אך לא לשפוט.
דו"ח ידיד בית המשפט ספג ביקורת מצוות החקירה המיוחד, על שהסתמך בעיקר על עדותו של סנג'יב בהאט, אשר לדברי צוות החקירה המיוחד, פיברק את המסמכים עליהם הסתמך הדו"ח.
ביולי 2012 טען זאקיה ג'אפרי, אחד הקורבנות, כי צוות החקירה המיוחד מסתיר ראיות.
בעקבות האלימות הנרחבת, עלו קריאות להתפטרותו של מודי מתפקידו כראש השרים, ומפלגות האופוזיציה "תקעו" את האספה המחוקקת סביב נושא זה.
הדראווידה מונטרה קזגאם והטלוגו דזאם, חברות הברית הדמוקרטית הלאומית ובעלות בריתה של מפלגת העם ההודית ברמה הארצית, ביקשו את התפטרותו של מודי, כפי שעשתה גם ג'יאראם ג'יילאליתה, ראש השרים של מדינת טאמיל נאדו שבדרום הודו ומנהיגת מפלגת אנה דראווידה מונטרה קזגאם הכלל הודית.
כתוצאה מכך, הגיש מודי את התפטרותו באספה של המפלגה בגואה אך המפלגה דחתה את התפטרותו.
על אף שימוש ברטוריקה אנטי מוסלמית במהלך מסע הבחירות, הדגש של מודי השתנה בקדנציה השנייה שלו מהינדוטבה, לפיתוח הכלכלי של גוג'ראט.
מודי הוציא מהקבינט את גורדן זדפיה, בעל ברית של עמיתו לשעבר של מודי בסנג פריוואר.
כאשר החלו הבהרטיה קיסאן סנג להסית חקלאים, הורה מודי על פינויים מבתים שסופקו להם על ידי ממשלת המדינה.
החלטתו של מודי להרוס 200 מקדשים בלתי חוקיים בגנדינגר (בירת מדינת גוג'ראט), העמיקה את הקרע עם וישווה הינדו פרישד.
ארגוני סנג פריוואר שונים הוצאו ממעגל ההתייעצויות, ואף לא יוּדעו, על החלטותיו המינהליות של מודי טרם קבלתן.
השינויים שהנהיג מודי בתקופה של 2002–2007, הפכו את גוג'ראט ליעד אטרקטיבי להשקעות.
אדיטי פאדניס, מחבר Political Profiles of Cabals & Kings ובעל טור בעיתון Business Standard (עיתון הודי יומי באנגלית), כותב כי "יש ראיות אנקדוטליות מספיקות המצביעות על כך שהשחיתות ירדה באופן משמעותי במדינה...
אם אכן הייתה שחיתות כלשהי, מודי היה צריך לדעת על זה".
מודי הניע את תחילת פעילותם של פארקים פיננסיים וטכנולוגיים במדינה.
במהלך פסגת Vibrant Gujarat (פסגת משקיעים דו-שנתית הנערכת על ידי ממשלת גוג'ראט; האירוע מיועד להפגיש אנשי עסקים, משקיעים, תאגידים, מובילי דעה, מעצבי דעת קהל וקובעי מדיניות) שהתקיימה בגוג'ראט ב-2007, נחתמו עסקות נדל"ן בשווי 6.6 מיליארד רופי הודי.
על אף התמקדותו בסוגיות כלכליות במהלך כהונתו השנייה, הוסיף מודי לספוג ביקורת בגין יחסיו עם מוסלמים.
ראש ממשלת הודו אטאל ביהארי ואג'פאי הרחיק את עצמו ממודי, והושיט את ידו למוסלמים בצפון הודו לפני הבחירות ללוק סבהה ב-2004. לאחר הבחירות טען ואג'פאי כי האלימות בגוג'ראט הייתה אחת הסיבות לתבוסה שנחלה מפלגת העם ההודית, ואמר כי אי הרחקתו של מודי באופן מיידי לאחר המהומות הייתה טעות.
בנתיב לבחירות של 2007–2008, הגבירה מפלגת העם ההודית את הרטוריקה שלה ביחס לטרור.
ב-18 ביולי 2006 מתח מודי ביקורת על ראש ממשלת הודו, מאנמוהאן סינג, על מה שכינה "חוסר רצונו להחיות את החקיקה נגד טרור, דוגמת Prevention of Terrorism Act, 2002 (חוק נגד טרור שנחקק על ידי הפרלמנט של הודו ב-2002, בשל מספר מקרי טרור שהתרחשו במדינה ובפרט התקפה על הפרלמנט).
מודי ביקש מהממשלה המרכזית לאפשר למדינות הודו להפעיל חוקים קשוחים יותר, בעקבות הפיגועים שבוצעו במומבאי ב-2006 על ידי לשקאר-א-טייבה.
ביולי 2007 השלים מודי 2,063 ימים ברציפות כראש השרים של גוג'ראט, מה שהפך אותו לאדם שהחזיק במשרה הזאת בפרק הזמן הארוך ביותר אי פעם.
בבחירות שנערכו לאספה המחוקקת ב-2007, זכתה מפלגת העם ההודית ב-122 מ-182 המושבים, ומודי המשיך למלא את כהונתו כראש השרים.
מודי הושבע בשלישית כראש השרים של גוג'ראש בדצמבר 2007. רציפות ממשלות מפלגת העם ההודית תחת פאטל ומודי נתמכה על ידי ארגונים לא ממשלתיים ועל ידי קהילות ביצירת פרויקטים תשתיתיים לשימור מי תהום.
גוג'ראט היא מדינה צחיחה למחצה, ולדברי טושאר שאה "מעולם לא נודעה בזכות הדינמיות החקלאית שלה".
עד דצמבר 2008, מתוך 500,000 מבנים שנבנו, 113,738 היו Check dams [סכר קטן, שיכול להיות זמני או קבוע, אשר נבנה על פני ערוץ קטן, אדמה טובענית, תעלת ניקוז או Bioswales (מרכיבי נוף שנועדו להסיר סחף וזיהום ממי נגר עיליים)].
בעוד שרוב ה-Check dams נותרו ריקים בעונה שלפני המונסון, הם סייעו למלא מחדש את האקוויפרים שנמצאו מתחתיהם.
כתוצאה מכך, הייצור של כותנה מהונדסת גנטית מסוג Bt cotton, אשר כעת ניתן היה להשקות אותה באמצעות tube wells ( (tube well היא צורה של באר מים שבה צינור נירוסטה רחב באורך של 100 עד 200 מילימטר, נקדח לתוך אקוויפר תת-קרקעי), גדל לכדי הפיכתו לגדול ביותר בהודו.
הפריחה בייצור כותנה והניצול של קרקע צחיחה למחצה, הביאו לגידול בשיעור הייצור החקלאי של גוג'ראט ל-9.6% בשנים 2001–2007.
על אף העובדה שאמצעי השקיה ציבוריים באזורי המרכז והדרום, לא הצליחו בהשגת מטרותיהם במידה דומה, נרשם בגוג'ראט, בעשור 2001–2010, שיעור צמיחה שנתי מורכב (Compound annual growth rate) של 10.97%, הגבוה ביותר בכל מדינות הודו.
הישג נוסף של ממשלת מודי, נרשם בהצלחתה להבטיח אספקת חשמל לכל הכפרים, על אף שדיפנקר גופטה (סוציולוג הודי) הצביע על כך שכל הכפרים בגוג'ראט, פרט לכ-170 מהם, חוברו לחשמל תחת הממשלים הקודמים.
מודי גם הביא לשינויים גדולים במערכת הפצת החשמל במדינה, שינויים שנשאו בחובם השפעות עמוקות על חקלאים.
המדינה גם הרחיבה בצורה משמעותית את תוכנית Jyotigram Yojana, בה חווטה מחדש אספקת החשמל לחקלאים, על מנת להפריד אותה מאספקת החשמל לכפרים אחרים.
החשמל שסופק באותה העת היה נתון בקיצוב, על מנת שיתאים לביקוש המתוכנן להשקיה, עם תוצאה צפויה של צמצום העלויות.
מחאות האיכרים הראשוניות שככו, כאשר נמצא שהחקלאים שהשתתפו בתוכנית, נוכחו לגלות שהאספקה הפכה לסדירה יותר.
מחקר הערכה טען כי תאגידים וחקלאים גדולים נהנו מהמדיניות, בעוד שהעובדים והחקלאים הקטנים הושפעו מהתוכנית לרעה.
הוויכוח על הפיתוח בגוג'ראט תחת מודי
ממשלתו של מודי פעלה על מנת למתג את גוג'ראט כמדינה של פיתוח דינמי, שגשוג וצמיחה כלכלית, תחת הסיסמה "Vibrant Gujarat" ("גוג'ראט התוססת").
עם זאת, מבקרים הצביעו על מצבה העלוב יחסית של גוג'ראט בתחומי הפיתוח האנושי, צמצום העוני, תזונה וחינוך.
גוג'ראט ממוקמת במקום ה-13 בהודו מבחינת עוני ובמקום ה-21 בחינוך, 44.7% מהילדים מתחת לגיל חמש נמצאו בתת-משקל ו-23% סובלים מתת-תזונה, מה שממקם את המדינה בקטגוריית alarming במדד הרעב של הודו.